ai4bharat/Pralekha huggingface dataset:
প্রধানমন্ত্রীরদপ্তর
দুবাই এক্সপো ২০২০-র ভারতের প্যাভেলিয়নে উপস্থিত সকলের উদ্দেশে প্রধানমন্ত্রী নরেন্দ্র মোদীর ভাষণ
নয়াদিল্লী, ১ অক্টোবর, ২০২১
নমস্কার !
দুবাই এক্সপো ২০২০তে ভারতের প্যাভেলিয়নে আপনাদের স্বাগত। এটি একটি ঐতিহাসিক এক্সপো। এই প্রথম মধ্যপ্রাচ্য, আফ্রিকা ও দক্ষিণ এশিয় অঞ্চলে এ ধরণের এক্সপো অনুষ্ঠিত হচ্ছে। এই এক্সপোতে ভারতের প্যাভেলিয়নটি সবথেকে বড়। আমি নিশ্চিত সংযুক্ত আরব-আমিরশাহী ও দুবাইয়ের সঙ্গে আমাদের ঐতিহাসিক দৃঢ় সম্পর্ক এই এক্সপোর মাধ্যমে আরও শক্তিশালী হবে। আমার বক্তব্যের শুরুতেই আমি ভারত সরকার ও দেশের জনসাধারণের পক্ষ থেকে সংযুক্ত আমর আমিরশাহীর রাষ্ট্রপতি ও আবুধাবির শাসক শেখ খলিফা বিন জায়েদ বিন আল নাহিয়ানকে অভিনন্দন জানাই।
আমি সংযুক্ত আরব আমিরশাহীর উপরাষ্ট্রপতি ও প্রধানমন্ত্রী এবং দুবাইয়ের শাসক শেখ মোহাম্মেদ বিন রশিদ আল মাক্তোমকে আমার আন্তরিক শুভেচ্ছা জানাই। এই অবকাশে আমি আমার ভাই, আবুধাবির যুবরাজ শেখ হামেদ বিন জায়েদ আল নাহিয়ানকেও আমার শুভেচ্ছা জানাই। আমাদের কৌশলগত অংশীদারিত্বের যে সাফল্য অর্জিত হয়েছে তার পিছনে তাঁর ভূমিকা অনস্বীকার্য। উভয় দেশের সমৃদ্ধি ও প্রগতির জন্য আমরা ভবিষ্যতেও একযোগে কাজ করে যাবো।
বন্ধুগণ,
ভারতের প্যাভেলিয়নের মূল ভাবনা হল : মুক্ত চিন্তা, সম্ভাবনা ও উন্নয়ন। আজ বিশ্বে ভারত সবথেকে মুক্তমনা রাষ্ট্র। আমরা শেখার জন্য, উদ্ভাবনের জন্য এবং বিনিয়োগের জন্য আমাদের দরজা খুলে দিয়েছি। আর তাই আমি আপনাদের সকলকে আমাদের দেশে বিনিয়োগের জন্য আহ্বান জানাচ্ছি। আজ ভারত হল সম্ভাবনার ক্ষেত্র। শিল্পকলা বা বাণিজ্য, শিল্প অথবা শিক্ষাক্ষেত্র প্রতিটি ক্ষেত্রেই এখানে অনুসন্ধানের সুযোগ রয়েছে, অংশীদারিত্বের সুযোগ রয়েছে, প্রগতির সুযোগ রয়েছে। ভারত আপনাদের সর্বোচ্চ বিকাশের সুযোগ দিচ্ছে। উচ্চাকাঙ্খার বিকাশ, ফলাফলের বিকাশের জন্য ভারতে আসুন এবং আমাদের উন্নয়নের শরিক হন।
বন্ধুগণ,
ভারত তার প্রাণশক্তি ও বৈচিত্র্যের জন্য বিখ্যাত। আমাদের বিভিন্ন সংস্কৃতি, ভাষা, রন্ধন প্রণালী, শিল্পকলা, সঙ্গীত ও নৃত্যশৈলী রয়েছে। এই বৈচিত্র্যের প্রতিফলন আপনারা আমাদের প্যাভেলিয়নে পাবেন। ভারত হল মেধার চালিকাশক্তি। আমাদের দেশ প্রযুক্তি, গবেষণা ও উদ্ভাবনে বিশ্বে অগ্রণী ভূমিকা পালন করে। আমাদের অর্থনৈতিক প্রবৃদ্ধির কারণ হল প্রতিষ্ঠিত শিল্পসংস্থা এবং নতুন উদ্যোগের মিশেল। এই সমস্ত ক্ষেত্রগুলি ভারতের প্যাভেলিয়নে আপনারা উপলব্ধি করতে পারবেন। স্বাস্থ্য, বস্ত্রশিল্প, পরিকাঠামো, পরিষেবা সহ বিভিন্ন ক্ষেত্রে বিনিয়োগের যথেষ্ট সম্ভাবনা রয়েছে। বিগত ৭ বছর ধরে ভারত সরকার আর্থিক বৃদ্ধির জন্য বিভিন্ন সংস্কার হাতে নিয়েছে। এই ধারা ভবিষ্যতেও অব্যাহত থাকবে।
বন্ধুগণ,
ভারত স্বাধীনতার ৭৫তম বর্ষ উদযাপন করছে। এর অঙ্গ হিসেবে অমৃত মহোৎসবের আয়োজন করা হয়েছে। আমরা আপনাদের সকলকে ভারতের প্যাভেলিয়নে আসার জন্য আমন্ত্রণ জানাই এবং পুনরুদীয়মান নতুন ভারতে বিভিন্ন সম্ভাবনার বিষয়ে আপনারা এখানে জানতে পারবেন। আসুন সবকা সাথ, সবকা বিকাশ, সবকা বিশ্বাস, সবকা প্রয়াস এই মন্ত্রে আমরা পৃথিবীকে আরও সুন্দর করে তুলি।
ধন্যবাদ।
CG/CB/NS
(
প্রতিরক্ষামন্ত্রক
ভারতীয় নৌবাহিনীর সব থেকে সুসজ্জিত ইউনিট আইএনএএস ৩১০ –এর আগামীকাল হীরক জয়ন্তী উদযাপন
নতুন দিল্লি, ২০শে মার্চ, ২০২১
ভারতীয় নৌবাহিনী বিমান স্কোয়াড্রন  ৩১০ – দ্য কোবরাজ ২১শে মার্চ নৌবাহিনীর গোয়া ঘাঁটিতে হীরক জয়ন্তী উদযাপন করবে। সামুদ্রিক এলকায় নজরদারীর কাজ এই স্কোয়াড্রন করে থাকে। ১৯৬১ সালের ২১শে মার্চ ফ্রান্সের ইয়েসে এই বাহিনীর কাজ শুরু হয়। এটি ভারতীয় নৌবাহিনীর সব থেকে সুসজ্জিত ইউনিট।
আইএনএএস – ৩১০, ১৯৬১ সাল থেকে নিরলসভাবে কাজ করে চলেছে। সমুদ্র সৈকতে প্রতিদিন এই বাহিনী নজরদারী চালায়। ১৯৯১ সাল পর্যন্ত নজরদারীর কাজ অ্যালিজে বিমানের মাধ্যমে করা হলেও পরবর্তীতে ডোরনিয়র ২২৮ বিমানের সাহায্যে এই নজরদারীর কাজ হয়। গত ১ বছরে কোভিড – ১৯ মহামারির প্রেক্ষিতে এই স্কোয়াড্রনের বিমানগুলি দেশের বিভিন্ন অংশে গুরুত্বপূর্ণ ওষুধ, কোভিড টেস্টের কিট এবং পরীক্ষার জন্য সংগৃহীত নমুনা পরিবহণ করেছে।
শিল্পওবাণিজ্যমন্ত্রক
পেটেন্ট কপিরাইট নিবন্ধীকরণ প্রক্রিয়ার সরলীকরণের ফলে ভারত উদ্ভাবনের কেন্দ্র হয়ে উঠছে : শ্রী পিযুষ গোয়েল
নতুন দিল্লি, ১লা আগস্ট, ২০২১
কেন্দ্রীয় শিল্প ও বাণিজ্য, উপভোক্তা বিষয়ক এবং বস্ত্র মন্ত্রী শ্রী পিযুষ গোয়েল বিশেষ অধিকার অর্থাৎ পেটেন্ট, নক্সা, স্বত্ত্ব এবং ট্রেড মার্কের জন্য পরীক্ষা পদ্ধতি এবং সেগুলির অনুমোদন প্রক্রিয়ায় সংস্কার কার্যকর হওয়ায় সন্তোষ প্রকাশ করেছেন। তিনি বলেন, এর ফলে সহজে ব্যবসা বাণিজ্য করা সম্ভব হচ্ছে, দেশ উদ্ভাবনের কেন্দ্র হয়ে উঠছে।
মন্ত্রী গতকাল অফিস অফ কন্ট্রোলার জেনারেল অফ পেটেন্টস, ডিজাইনস অ্যান্ড ট্রেড মার্কস  –এর কাজকর্মের পর্যালোচনা করেন। তিনি মেধা স্বত্ত্বাধিকার দেবার পরিকাঠামো গড়ে তোলার জন্য যে উদ্যোগ নেওয়া হয়েছে, সেবিষয়ে আলোচনা করেন।
শ্রী গোয়েল বিশেষ অধিকার, নক্সা, ট্রেড মার্কস এবং ভৌগলিক সূচক যথাযথ ব্য়বস্থাপনার মাধ্যমে দেবার ফলে উদ্ভাবন, গবেষণা এবং বিভিন্ন উন্নয়নমূলক কাজে উৎসাহ দেবার জন্য সরকারের অঙ্গীকার আবারও ব্যক্ত করেছেন। প্রধানমন্ত্রী শ্রী নরেন্দ্র মোদী ২০১৪ সাল থেকে এই বিষয়ে বিশেষ গুরুত্ব দিচ্ছেন বলে শ্রী গোয়েল জানিয়েছেন। তিনি বলেন, সিজিপিডিটি বিভিন্ন আবেদনগুলির দ্রুত নিষ্পত্তি করছে। এর ফলে বকেয়া আবেদনের সংখ্যা যথেষ্ট হ্রাস পেয়েছে। যে কোনো আবেদন মাসের পর মাস ফেলে না রেখে কয়েক দিনের মধ্যে দ্রুত নিষ্পত্তি করা হচ্ছে।
মন্ত্রী বলেন, স্টার্টআপ, অতিক্ষুদ্র, ক্ষুদ্র ও মাঝারি শিল্পোদ্যোগ এবং মহিলা শিল্পোদ্যোগীদের জন্য মাসুলের পরিমাণ ৮০ শতাংশ কমানো হয়েছে। ডিজিটাল পদ্ধতিতে পুরো প্রক্রিয়া সম্পন্ন করা হচ্ছে। আবেদনপত্র অনলাইনে জমা দেওয়া, টেলিফোনের মাধ্যমে শুনানির ফলে পেটেন্ট অফিসে কাউকে আসতে হচ্ছে না। মন্ত্রী পুরো প্রক্রিয়াকে আরো সহজ করার জন্য কিছু পরামর্শ দেন। ভৌগলিক সূচকের বিষয়ে সচেতনতা বাড়ানোর জন্য তিনি সংশ্লিষ্ট দপ্তরকে উদ্যোগী হতে আহ্বান জানান। যে সব ছাত্রছাত্রী মেধাস্বত্ত্ব আইন নিয়ে পড়াশোনা করছে, তাদের জন্য বৃত্তির ব্যবস্থা করা এবং বিখ্যাত প্রতিষ্ঠান থেকে পেশাদার ব্যক্তিদের নিয়ে এসে পড়ানোর উপর তিনি গুরুত্ব দেন। এর ফলে পেটেন্ট দেবার জন্য পর্যালোচনার ক্ষেত্রে সুবিধা হবে।
সিজিপিডিটি –র আধিকারিকরা বিভিন্ন প্রক্রিয়ার সরলীকরণের বিষয়ে বিস্তারিতভাবে জানিয়েছেন। তারা বলেন, ডিজিটাল পদ্ধতিতে পুরো কাজ হওয়ায় এখন সময় কম লাগছে। এছাড়াও ট্রেড মার্ক নিয়মাবলীর ৭৪টি ফর্মের বদলে বর্তমানে ৮টি ফর্ম ব্যবহার করা হচ্ছে। বৈদ্যুতিন প্রক্রিয়ায় আবেদন জমা দেওয়ার পরিমাণ ৩০ শতাংশ থেকে বৃদ্ধি পেয়ে ৯৫ শতাংশের বেশি হয়েছে। বিগত ৫ – ৬ বছরে পেটেন্ট এবং কপিরাইট অনেক বেশি পরিমাণে দেওয়া হচ্ছে। ২০১৫ – ১৬ অর্থবর্ষে পেটেন্ট, ট্রেড মার্ক নিবন্ধীকরণ এবং কপিরাইট বিতরণ করা হয়েছিল যথাক্রমে ৬৩২৬, ৬৫০৪৫ এবং ৪৫০৫ টি। সেখানে ২০২০ – ২১ সালে পেটেন্ট, ট্রেড মার্ক নিবন্ধীকরণ এবং কপিরাইট দেওয়া হয়েছে যথাক্রমে ২৮৩৯১, ২৫৫৯৯৩, এবং ১৬৪০২ টি। এর ফলে ভারত, আন্তর্জাতিক উদ্ভাবন সূচকে ৩৩ ধাপ উঠে ২০২০ সালে ৪৮তম স্থানে পৌঁছেছে। ২০১৫ – ১৬ অর্থবর্ষে ভারতের অবস্থান ছিল ৮১তম।
সিজিপিডিটি, কেন্দ্রীয় শিল্প ও বাণিজ্য মন্ত্রকের অধীনস্থ শিল্পোৎসাহ ও অভ্যন্তরীণ বাণিজ্য দপ্তরের আওতায় কাজ করে। পেটেন্ট অফিসের সদর দপ্তর কলকাতায়। ট্রেড মার্ক রেজিস্ট্রির মুখ্য কার্যালয় মুম্বাইতে এবং ভৌগলিক সূচক রেজিস্ট্রির কার্যালয় চেন্নাইয়ে। দ্য পেটেন্ট ইনফরমেশন সিস্টেম এবং ন্যাশনাল ইনস্টিটিউট অফ ইনটেলেকচ্যুয়াল প্রোপাটি ম্যানেজমেন্টের দপ্তর নাগপুরে অবস্থিত।
CG/CB/SFS
(Visitor Counter : 221
প্রধানমন্ত্রীরদপ্তর
প্রধানমন্ত্রী সম্বলিত তাঁর এক অনুগামীর করা ভিডিও সকলের সঙ্গে ভাগ করে নিয়েছেন
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী তাঁর ট্যুইটে আমেদাবাদ মেট্রো প্রকল্পের উদ্বোধন করে তাঁর ভাষণের কিছু ছবি দিয়ে তাঁর এক অনুগামীর করা একটি ভিডিও সকলের সঙ্গে ভাগ করে নিয়েছেন। ঐ ভিডিও-টিতে দেখা যাচ্ছে যে, প্রধানমন্ত্রী বন্দে ভারত এক্সপ্রেসের তাঁর যাত্রার অভিজ্ঞতা নিয়ে কথা বলছেন।
ঐ অনুগামীর ট্যুইট-টিকে উদ্ধৃত করে প্রধানমন্ত্রী বলেন, “যোগাযোগ হ’ল অগ্রগতি, যোগাযোগ হ’ল উন্নয়ন”।
PG/PM/SB
(
সড়কপরিবহণওমহাসড়কমন্ত্রক
সড়ক পরিবহণ এবং মহাসড়ক মন্ত্রক ২০২০-২১ অর্থ বর্ষে দৈনিক ৩৭ কিলোমিটার দীর্ঘ মহাসড়ক নির্মাণ করে এক মাইলফলক তৈরি করেছে
নতুন দিল্লি, ০২ এপ্রিল, ২০২১
সড়ক পরিবহণ এবং মহাসড়ক মন্ত্রক গত কয়েক বছরে সারা দেশে জাতীয় মহাসড়ক উন্নয়নে উল্লেখযোগ্য সাফল্য লাভ করেছে। ২০২০-২১ অর্থ বর্ষে মন্ত্রক প্রতিদিন ৩৭ কিলোমিটার দীর্ঘ মহাসড়ক নির্মাণ করে মাইলফলক তৈরি করেছে, যা এক নজিরবিহীন ঘটনা। গতকাল সন্ধ্যায় সড়ক পরিবহণ ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি এই উল্লেখযোগ্য সাফল্যের জন্য সড়ক পরিবহণ এবং মহাসড়ক মন্ত্রকের আধিকারিকদের সম্মান জানিয়ে শংসাপত্র প্রদান করেন। কেন্দ্রীয় মন্ত্রী বলেন, মন্ত্রকের আধিকারিক, কর্মী এবং অন্যান্য পক্ষের নিরন্ত্রর প্রয়াস ছাড়া এই কাজ সম্ভব হতো না। তিনি বলেন, এই সাফল্য অর্জনের ঘটনা নজিরবিহীন এবং বিশ্বের অন্যতম দেশে এই ধরণের সাফল্য নেই বলেও উল্লেখ করেন তিনি।
বিগত ৭ বছরে জাতীয় মহাসড়ক নির্মাণের ক্ষেত্রে উল্লেখযোগ্য সাফল্য এসেছে। ২০১৪-র এপ্রিলের তুলনায় ২০২১-এর মার্চে এই জাতীয় মহাসড়ক নির্মাণ ৫০ শতাংশ বৃদ্ধি পেয়েছে। পাশাপাশি ২০১৫ সালে এই জাতীয় মহাসড়ক নির্মাণে যেখানে ৩৩,৪১৪ কোটি টাকা বরাদ্দ করা হয়েছিল তা বাড়িয়ে ২০২২ সালের অর্থ বর্ষে ১,৮৩,১০১ কোটি টাকা করা হয়েছে। কোভিড-১৯ মহামারি প্রভার পড়া সত্ত্বেও ২০২০-র তুলনায় ২০২১ সালের অর্থ বর্ষে বরাদ্দকৃত অর্থের পরিমাণ ১২৬ শতাংশ বৃদ্ধি পেয়েছে। এমনকি ২০১০ থেকে ২০১৪ সালের তুলনায় ২০১৫ থেকে ২০২১ সালের মধ্যে বছরে গড়ে মহাসড়ক নির্মাণের পরিমাণ ৮৩ শতাংশ বৃদ্ধি পেয়েছে।
CG/SS/SKD/
(Visitor Counter : 170
নির্বাচনকমিশন
১৯৫১ সালের জনপ্রতিনিধিত্ব আইনের ২৯এ ধারা অনুসারে রাজনৈতিক দলগুলির নিবন্ধীকরণের জন্য জনসাধারণের প্রতি বিজ্ঞপ্তি জারির সময়সীমা
নয়াদিল্লী, ২ মার্চ, ২০২১
১৯৫১ সালের জনপ্রতিনিধিত্ব আইনের ২৯এ ধারা অনুসারে রাজনৈতিক দলগুলির নিবন্ধীকরণের জন্য জনসাধারণের প্রতি বিজ্ঞপ্তি জারির সময়সীমা নির্ধারিত হয়। যে দল কমিশনের কাছে স্বীকৃতির জন্য আবেদন করে সেই দল গঠনের ৩০ দিনের মধ্যে কমিশনের কাছে এ সংক্রান্ত আবেদনপত্রটি জমা দিতে হয়। এরপর সংবিধানের ৩২৪ নম্বর ধারা ও ১৯৫১ সালের জনপ্রতিনিধিত্ব আইনের ২৯এ ধারা অনুসারে কমিশন প্রয়োজনীয় সিদ্ধান্ত নেয়। আবেদনপত্রে সংগঠনের নাম কি হবে সে সংক্রান্ত একটি বিজ্ঞপ্তি দুটি জাতীয় দৈনিক ও দুটি আঞ্চলিক দৈনিকে ২ দিন প্রকাশ করতে হবে। এ ব্যাপারে কারও কোনও আপত্তি থাকলে তিনি ৩০ দিনের মধ্যে সেটি জানাবেন।
নির্বাচন কমিশন ২৬ ফেব্রুয়ারি পশ্চিমবঙ্গ, আসাম, তামিলনাড়ু, কেরালা ও পুদুচেরীতে বিধানসভা নির্বাচনের নির্ঘন্ট প্রকাশ করেছে। কোভিড-১৯ মহামারীর কারণে কোনও দলের রাজনৈতিক দল হিসেবে স্বীকৃতি নিবন্ধীকরণের জন্য আবেদন করতে দেরি হতে পারে। সব দিক বিবেচনা করে কমিশন বিজ্ঞপ্তি জারির সময়সীমা ৩০ দিনের পরিবর্তে ৭ দিন করেছে। তবে এই সিদ্ধান্ত শুধুমাত্র যেসব দল ২৬ ফেব্রুয়ারি বা তার আগে বিজ্ঞপ্তি প্রকাশ করেছিল তাদের জন্যই প্রযোজ্য হবে। এই দলগুলি দোসরা মার্চ বিকেল ৫.৩০ এর মধ্যে তাদের বিজ্ঞপ্তি জমা দিতে পারবে।
এক্ষেত্রে সংগঠনগুলিকে ৫টি রাজ্যের জন্য সময়সীমার ছাড় দেওয়া হয়েছে। আসাম, তামিলনাড়ু, কেরালা ও পুদুচেরীতে মনোনয়নপত্র জমা দেওয়ার শেষ দিন অর্থাৎ ১৯এ মার্চ পর্যন্ত এই সময়সীমা বলবৎ থাকবে। আর পশ্চিমবঙ্গের ক্ষেত্রে সংশ্লিষ্ট রাজ্যের মনোনয়নপত্র জমা দেওয়ার শেষ দিন ৭ই এপ্রিল পর্যন্ত ওই সময়সীমা কার্যকর হবে।
প্রধানমন্ত্রীরদপ্তর
জি-২০ শীর্ষ সম্মেলনে অংশগ্রহণের জন্য আগত নেতৃবৃন্দকে স্বাগত জানালেন প্রধানমন্ত্রী
নয়াদিল্লি, ০৮ সেপ্টেম্বর, ২০২৩
নতুন দিল্লিতে ৯ ও ১০ সেপ্টেম্বর জি-২০ গোষ্ঠীর শীর্ষ সম্মেলন অনুষ্ঠিত হবে। এই সম্মেলনে অংশগ্রহণের জন্য আগত নেতৃবৃন্দকে প্রধানমন্ত্রী শ্রী নরেন্দ্র মোদী উষ্ণ অভ্যর্থনা জানিয়েছেন।
মরিশাসের প্রধানমন্ত্রীকে স্বাগত জানিয়ে এক্স পোস্টের এক বার্তায় শ্রী মোদী লিখেছেন, “আমার বন্ধু প্রধানমন্ত্রী প্রবীন্দ কুমার জুগনাউথ-কে ভারতে স্বাগত জানাই। আজ আমাদের মধ্যে যে বৈঠক হবে আমি তার অপেক্ষায় রয়েছি”।
আন্তর্জাতিক মুদ্রা তহবিলের ম্যানেজিং ডিরেক্টরকে স্বাগত জানিয়ে এক্স বার্তায় প্রধানমন্ত্রী লিখেছেন, “ক্রিস্টালিনা গিওরগিয়েভা, আপনার সঙ্গে আমি সহমত পোষণ করি। বর্তমান সময়ের বিভিন্ন চ্যালেঞ্জের সমাধান করতে এবং আমাদের যুবসম্প্রদায়ের জন্য এক উন্নত ভবিষ্যৎ নিশ্চিত করতে আমরা একযোগে কাজ করবো। যখন আপনি দিল্লিতে এসে পৌঁছলেন, সেই সময় আমাদের সংস্কৃতির প্রতি আপনি যে আকৃষ্ট, সেটি দেখে আমার ভালো লেগেছে”।
ইউরোপীয় ইউনিয়ন কমিশনের সভাপতিকে স্বাগত জানিয়ে প্রধানমন্ত্রী লিখেছেন, “উরশুলা ফন ডেয়ার লেয়ান, জি-২০ শীর্ষ সম্মেলনে অংশগ্রহণের জন্য দিল্লিতে আপনার উপস্থিতি দেখে আমি আনন্দিত। ইউরোপীয় ইউনিয়ন কমিশনের সহযোগিতা ও অঙ্গীকারের জন্য আমরা কৃতজ্ঞ। যেসব সমস্যাগুলির সম্মুখীন হয়েছি আমরা, সেগুলিকে একসঙ্গে মিলে সমাধান করতে হবে। ফলপ্রসূ আলোচনা ও যৌথবদ্ধ উদ্যোগের অপেক্ষায় রইলাম”।
ব্রিটেনের প্রধানমন্ত্রীকে স্বাগত জানিয়ে এক্স বার্তায় প্রধানমন্ত্রী বলেছেন, “স্বাগত, ঋষি সুনক! একটি ফলপ্রসূ শীর্ষ সম্মেলনের অপেক্ষায় রয়েছি, যেখানে উন্নত পৃথিবী গড়ে তুলতে আমরা একযোগে কাজ করবো”।
স্প্যানিস প্রতিনিধিদলকে স্বাগত জানিয়ে এক্স পোস্টে এক বার্তায় স্পেনের রাষ্ট্রপতির উদ্দেশে প্রধানমন্ত্রী বলেন, “পেড্রো স্যাঞ্চেজ, আপনার সুস্বাস্থ্য ও দ্রুত আরোগ্য কামনা করি। আসন্ন জি-২০ শীর্ষ সম্মেলনে আপনার গুরুত্বপূর্ণ মতামত আমরা জানতে পারবো না। একই সঙ্গে, স্পেন থেকে আগত প্রতিনিধি দলকে ভারতে স্বাগত জানাই”।
আর্জেন্টিনার রাষ্ট্রপতিকে স্বাগত জানিয়ে প্রধানমন্ত্রী বলেন, “রাষ্ট্রপতি আলবার্তো ফার্নান্ডেজ, ভারত আপনাকে স্বাগত জানায়। জি-২০ শীর্ষ সম্মেলনে আপনার মূল্যবান মতামতের অপেক্ষায় রইলাম”।
মার্কিন রাষ্ট্রপতিকে স্বাগত জানিয়ে এক্স পোস্টের এক বার্তায় প্রধানমন্ত্রী বলেছেন, “মার্কিন রাষ্ট্রপতি জো বাইডেন’কে ৭, লোককল্যাণ মার্গে স্বাগত জানাই। আমাদের বৈঠক অত্যন্ত ফলপ্রসূ ছিল। বহু বিষয় নিয়ে আমরা আলোচনা করেছি, যা ভারত ও মার্কিন যুক্তরাষ্ট্রের অর্থনৈতিক সম্পর্ক এবং দু’দেশের মধ্যে যোগাযোগ বৃদ্ধির জন্য সহায়ক হবে। আন্তর্জাতিক কল্যাণে আমাদের দুই দেশের বন্ধুত্ব ভবিষ্যতেও গুরুত্বপূর্ণ ভূমিকা পালন করবে”।
ইন্দোনেশিয়ার রাষ্ট্রপতি স্বাগত জানিয়ে প্রধানমন্ত্রী বলেন, “রাষ্ট্রপতি জোকো উইডোডো আপনাকে স্বাগত। জি-২০ শীর্ষ সম্মেলনে অংশগ্রহণের জন্য দিল্লি আসায় খুব ভালো লাগছে”।
ব্রাজিলের রাষ্ট্রপতিকে স্বাগত জানিয়ে প্রধানমন্ত্রী এক্স পোস্টের এক বার্তায় বলেছেন, “রাষ্ট্রপতি লুলাকে ভারতে স্বাগত জানাতে পেরে আমি আনন্দিত। সম্প্রতি জোহানেসবার্গে তাঁর সঙ্গে আমার সাক্ষাৎ হয়। আবার জি-২০ শীর্ষ সম্মেলনে তাঁর সঙ্গে সাক্ষাৎ হওয়ার সুযোগ পাওয়ায় আমি আনন্দিত। বিভিন্ন বিষয়ে তাঁর মতামত জানার জন্য অধীর আগ্রহে অপেক্ষা করে রয়েছি”।
AC/CB/SB…
(
আদিবাসীবিষয়কমন্ত্রক
উপজাতি বিষয়ক মন্ত্রী শ্রী অর্জুন মুন্ডা আগামীকাল থেকে দু-দিনের অসম সফর শুরু করবেন
নয়াদিল্লী, ১১ সেপ্টেম্বর, ২০২১
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আগামীকাল থেকে দু-দিনের অসম সফর শুরু করবেন। সফরকালে রাজ্যে এবং উত্তর পূর্বাঞ্চলের উপজাতি জনগোষ্ঠীর ক্ষমতায়ণের জন্য এমএফপি, বন ধন বিকাশ কেন্দ্র এবং ট্রাইফুড কর্মসূচির বাস্তবায়ন নিয়ে মন্ত্রী পর্যালোচনা করবেন। ট্রাইফেডের ম্যানেজিং ডিরেক্টর শ্রী প্রবীর কৃষ্ণ এবং পদস্থ আধিকারিকরা তাঁর সফরসঙ্গী হবেন।
সফরকালে শ্রী মু্ন্ডা আসামের রাজ্যপাল শ্রী জগদীশ মুখী, মুখ্যমন্ত্রী শ্রী হিমন্ত বিশ্বশর্মা, আসামের আদিবাসী বিষয়ক মন্ত্রী, মুখ্যসচিব সহ উচ্চপদস্থ আধিকারিকদের সঙ্গে বৈঠক করবেন। এছাড়াও এই সময়ে ‘দ্য ভয়েস অফ নর্থ ইস্ট জনজাতি লিডার কনফারেন্স’ শীর্ষক কর্মশালা এবং বন ধন কর্মশালা অনুষ্ঠিত হবে। গুয়াহাটির লোখারার কটকীপাড়ার বন ধন বিকাশ কেন্দ্রটিও তিনি ঘুরে দেখবেন।
আদিবাসি বিষয়ক উন্নয়ন কর্মসূচির বাস্তবায়নে কি কি সমস্যা হচ্ছে এবং সেগুলির সমাধানের জন্য মন্ত্রী সফরকালে প্রয়োজনীয় পদক্ষেপ নেবেন। আদিবাসী জনগোষ্ঠী মানুষদের জীবনযাত্রার মানোন্নয়নে ট্রাইফেডের বিভিন্ন কর্মসূচির যথাযথ বাস্তবায়নের মধ্য দিয়ে আত্মনির্ভর ভারতের দিকে অগ্রসর হওয়া এইসব প্রকল্পের উদ্দেশ্য।
CG/CB/NS
(Visitor Counter : 104
শিল্পওবাণিজ্যমন্ত্রক
কেন্দ্রীয় বাণিজ্য ও শিল্প মন্ত্রী আমদানিকৃত ইস্পাতের ওপর নজরদারি ব্যবস্থার সূচনা করলেন
নয়াদিল্লি, ১৬ সেপ্টেম্বর, ২০১৯
কেন্দ্রীয় বাণিজ্য ও শিল্প তথা রেল মন্ত্রী শ্রী পীযূষ গোয়েল আজ নতুন দিল্লিতে এক অনুষ্ঠানে আমদানিকৃত ইস্পাতের ওপর নজরদারি ব্যবস্থার সূচনা করেছেন। এই অনুষ্ঠানে কেন্দ্রীয় ইস্পাত প্রতিমন্ত্রী শ্রী হরদীপ সিং পুরী উপস্থিত ছিলেন।
মার্কিন যুক্তরাষ্ট্রে আমদানিকৃত ইস্পাতের ওপর নজরদারি ও বিশ্লেষণমূলক যে ব্যবস্থা চালু রয়েছে, তার আদলে ভারতে এই ব্যবস্থা চালু হবে। নতুন এই ব্যবস্থার ফলে দেশে ইস্পাত আমদানি সংক্রান্ত বিভিন্ন আগাম তথ্য সরকার ও সংশ্লিষ্ট সকল পক্ষের কাছে পৌঁছে যাবে। এর ফলে, উপযুক্ত নীতি গ্রহণে সুবিধা হবে। এই নজরদারি ব্যবস্থার জন্য যে ওয়েবপোর্টাল চালু করা হয়েছে, সেখানে ইস্পাত সামগ্রী আমদানিকারীদের প্রয়োজনীয় তথ্য আগাম নথিভুক্ত করতে হবে। অনলাইনে স্বয়ংক্রিয়ভাবেই প্রয়োজনীয় তথ্য নথিভুক্ত করা যাবে। তবে, ইস্পাত-সামগ্রী দেশে পৌঁছনোর অন্তত ৬০ দিন আগে অথবা সামগ্রী পৌঁছনোর ১৫ দিনের মধ্যে আমদানিকারীদের প্রয়োজনীয় তথ্য ওয়েবসাইটে দিতে হবে। উল্লেখ করা যেতে পারে, ওয়েবসাইটে সংশ্লিষ্ট আমদানিকারকের রেজিস্ট্রেশনের বৈধতা ৭৫ দিন।
ইস্পাত আমদানি সংক্রান্ত এই নজরদারি ব্যবস্থা আগামী পয়লা নভেম্বর থেকে সারা দেশে কার্যকর হচ্ছে। গত ৫ই সেপ্টেম্বর এক সরকারি বিজ্ঞপ্তিতে নতুন এই ব্যবস্থা সম্পর্কে সকলকে অবহিত করা হয়। অনলাইনে রেজিস্ট্রেশনের সুবিধা আজ থেকেই চালু হয়েছে।
CG/BD/SB
(Visitor Counter : 94
সংখ্যালঘুবিষয়কমন্ত্রক
উত্তরপ্রদেশের রামপুর এবং লক্ষ্ণৌতে সংখ্যালঘু বিষয়ক মন্ত্রকের উদ্যোগে বসছে হুনার হাট
আগামী মাসে বিভিন্ন শহরে হুনাররহাটের আয়োজন করা হবে
নতুন দিল্লী, ৩ ডিসেম্বর, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ ঘোষণা করেছেন যে, উত্তরপ্রদেশের রামপুরে এবং লক্ষ্ণৌতে পরবর্তী হুনার হাট বসবে। রামপুরের নুমেইস ময়দানে আগামী ১৮ থেকে ২৭ ডিসেম্বর এবং লখনৌয়ের শিল্প গ্রামে ২৩ ডিসেম্বর থেকে ৩১ শে জানুয়ারি পর্যন্ত এই হাট চলবে। যার মূল ভাবনা 'ভোকাল ফর লোকাল'।
নতুন দিল্লিতে আজ মৌলানা আজাদ এডুকেশন ফাউন্ডেশনের কর্মসমিতি সহ সাধারণ সভায় পৌরোহিত্য করে কেন্দ্রীয় মন্ত্রী বলেন, রামপুরে ১৮ ডিসেম্বর থেকে আয়োজিত হুনার হাটের আনুষ্ঠানিক উদ্বোধন করবেন কেন্দ্রীয় সড়ক পরিবহন ও মহাসড়ক তথা ক্ষুদ্র, অতি ক্ষুদ্র ও মাঝারি শিল্প মন্ত্রী নীতিন গড়করি।
তার সঙ্গে উপস্থিত থাকবেন খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা। অন্যদিকে, লখনৌতে ২৩ ডিসেম্বর থেকে আয়োজিত হুনার হাটের আনুষ্ঠানিক উদ্বোধন করবেন উত্তরপ্রদেশের মুখ্যমন্ত্রী যোগী আদিত্যনাথ। কেন্দ্রীয় মন্ত্রী জানান, রামপুর এবং লখনৌতে আয়োজিত হুনার হাটের অনলাইন প্লাটফর্ম থাকবে। সারা দেশের মানুষ অনলাইনের মাধ্যমেও সেখান থেকে কেনাকাটা করতে পারবেন।
শ্রী নাকভি জানান, ২৭ টি রাজ্য এবং কেন্দ্রশাসিত অঞ্চল থেকে শিল্পী, চিত্রকর এবং কারুশিল্পীরা তাঁদের তৈরি জিনিসপত্র হাটে বিপণনের জন্য নিয়ে আসবেন। এরমধ্যে উত্তরপ্রদেশ, আসাম, কেরালা, মহারাষ্ট্র, গুজরাট, পশ্চিমবঙ্গ, মনিপুর, তেলেঙ্গানা, কর্ণাটক, ওড়িশা, মধ্যপ্রদেশ, রাজস্থান, হরিয়ানা, পাঞ্জাব এবং অন্যান্য রাজ্যের শিল্পীরখ রয়েছেন।
কেন্দ্রীয় মন্ত্রী জানান, হুনার হাট বসানোর ক্ষেত্রে কেন্দ্রীয় সরকারের কোভিড- নাইন্টিন সংক্রান্ত নির্দেশিকা মেনে চলা হবে। মাস্ক ও স্যানিটাইজেশান বাধ্যতামূলক করা হয়েছে।
তিনি জানান, এই হুনারহাটের মাধ্যমেই প্রধানমন্ত্রীর আত্মনির্ভর ভারত এবং ভোকাল ফর লোকাল কর্মসূচির বাস্তবায়ন ঘটবে। তিনি বলেন, গত ৬ বছর ধরে এই হুনার হাট অত্যন্ত জনপ্রিয়তা অর্জন করেছে। এর মাধ্যমে প্রায় ৫ লক্ষ শিল্পীর কর্মসংস্থানের সুযোগ হয়েছে। কেন্দ্রীয় মন্ত্রী আরও জানান যে, আগামী দিনে এই ধরনের হুনার হাট জয়পুর, চন্ডিগড়, ইন্দোর, মুম্বাই, হায়দ্রাবাদ, নতুন দিল্লি, রাঁচি, কোটা, সুরাট অথবা আমেদাবাদ সহ অন্যান্য স্থানেও হবে। খুব শীঘ্রই এগুলির তারিখ ঘোষণা করা হবে।
পরিবেশওঅরণ্যমন্ত্রক
জুলজিক্যাল সার্ভে অফ ইন্ডিয়া এবং ব্রিটেনের ন্যাচারাল হিস্ট্রি মিউজিয়ামের মধ্যে সমঝোতাপত্র স্বাক্ষর
নতুনদিল্লি, ২৪ সেপ্টেম্বর, ২০২১
ভারতের প্রাণীজগতের বিষয়ে গবেষণার ক্ষেত্রে পারস্পরিক সুবিধাযুক্ত প্রকল্পগুলি নিয়ে দীর্ঘ দিন ধরে কলকাতার জুলজিক্যাল সার্ভে অফ ইন্ডিয়া  এবং লন্ডনের ন্যাচারাল হিস্ট্রি মিউজিয়াম  একযোগে কাজ করছে। আগামী দিনেও এই ধারা অব্যাহত রাখতে সংস্থা দুটি একটি সমঝোতাপত্রে স্বাক্ষর করেছে। জেডএসআই –এর প্রথম মহিলা নির্দেশক ড. ধৃতি বন্দ্যোপাধ্যায় এবং এনএইচএম –এর নির্দেশক ড. ডগলাস গুড় ভার্চুয়ালী এই সমঝোতাপত্রে স্বাক্ষর করেন। সেই সময় লন্ডনের এনএইচএম –এর জীবনবিজ্ঞান বিভাগের ড. ডেভিস গোয়ার, সায়েন্স, পলিসি অ্যান্ড কমিউনিকেশন শাখার প্রধান ড. জন জ্যাকসন এবং বোর্ড অফ স্ট্রাস্টির নির্দেশকের এক্সিকিউটিভ অ্যাসিস্ট্যান্ট রোজালিন্ড গ্লাস উপস্থিত ছিলেন।
ড. বন্দ্যোপাধ্যায় বলেন, এনএইচএম –এর সঙ্গে এই সমঝোতা পত্র স্বাক্ষরের ফলে দুটি সংস্থাই লাভবান হবে। জেডএসআই –এর সদর দপ্তর কলকাতায়, দেশের ১৬টি জায়গায় এই প্রতিষ্ঠানের আঞ্চলিক কেন্দ্র রয়েছে। জীব বৈচিত্র নিয়ে দীর্ঘ দিনের কাজের অভিজ্ঞতা ছাড়াও জেডএসআই –এর সংগ্রহে ৫০ লক্ষ প্রাণীর সংরক্ষিত দেহাবশেষ রয়েছে। ৪৫০ জন বিজ্ঞানী এবং বিজ্ঞান নিয়ে কাজ করা কর্মী জেডএসআই –এ প্রাণীজগত নিয়ে নানা গবেষণাধর্মী কাজ করেন। ড. গুড় ভারত সরকারকে ধন্যবাদ জানিয়ে বলেন, জেডএসআই –এর সঙ্গে চুক্তি স্বাক্ষরের ফলে দুটি সংস্থার মধ্যে জীববৈচিত্র সংরক্ষণ, প্রাকৃতিক সম্পদহানি প্রতিরোধ করা এবং জলবায়ু পরিবর্তনের কুফল থেকে জৈব সম্পদকে রক্ষা করার মতো উদ্যোগে সুবিধে হবে।
প্রাণীজগতের বিপন্ন প্রজাতিগুলি আন্তর্জাতিক ব্যবসা বাণিজ্যের ফলে যাতে ক্ষতিগ্রস্থ না হয়, সেই সংক্রান্ত ১৯৭৩ সালের আন্তর্জাতিক আইন, জীববৈচিত্র সংরক্ষণ সংক্রান্ত ১৯৯২ সালের কনভেনশন সহ জাতীয় এবং আঞ্চলিক বিভিন্ন আইন মেনে চলার ক্ষেত্রে দুটি সংস্থা দায়বদ্ধ। সমঝোতাপত্র স্বাক্ষরের ফলে উভয় সংস্থা একযোগে বিভিন্ন প্রাণীর বিষয়ে তথ্য সংগ্রহ করবে এবং সংরক্ষণের কাজ করবে। এছাড়াও প্রাণীর অঙ্গপ্রতঙ্গ সংরক্ষন সংক্রান্ত নানা তথ্যাদি আদান প্রদান করবে। এই চুক্তির মেয়াদ হবে ৫ বছরের। চুক্তির ফলে ট্যাক্সোনমিস্ট, জৈব সংরক্ষণবিদ ও নীতি নির্ধারকরা জীব সংরক্ষণের জন্য একযোগে কাজ করবে। ভারতে সারা বিশ্বের মোট ভূখন্ডের মাত্র ২.৪ শতাংশ ভূখন্ড রয়েছে। অথচ সারা বিশ্বের জৈববৈচিত্রের ৮.১ শতাংশ ভারতে পাওয়া যায়। জেডএসআই –এর বিজ্ঞানীরা ভারত থেকে প্রতি বছর সাড়ে ৩০০ থেকে ৪০০ নতুন প্রজাতির প্রাণীর সন্ধান দেন। এদেশে ৪৫ হাজার রকমের গাছ এবং ১ লক্ষের বেশি নানা প্রজাতির প্রাণী রয়েছে। মার্কিন যুক্তরাষ্ট্র, মেক্সিকো, কলম্বিয়া, ইকুয়েডোর, পেরু, ভেনিজুয়েলা, ব্রাজিল, গণপ্রজাতন্ত্রী কঙ্গো, দক্ষিণ আফ্রিকা, মাদাগাসকার, মালেশিয়া, ইন্দোনেশিয়া, ফিলিপিন্স, পাপুয়া নিউগিনি, চীন ও অস্ট্রেলিয়ার সঙ্গে ভারতকেও বৈচিত্রপূর্ণ দেশ হিসেবে বিবেচনা করা হয়। স্বাধীনতার আগে লন্ডনের এনএইচএম, ভারত থেকে বিভিন্ন প্রজাতির নমুনা সংগ্রহ করত। স্বাধীনতার পর জেডএসআই, এককভাবে এই কাজ শুরু করে। ভারতে পরিবেশ, বন ও জলবায়ু পরিবর্তন মন্ত্রক জেডএসআই –এর সঙ্গে বিভিন্ন প্রাণীর দেহাবশেষ সংরক্ষণ নিয়ে গবেষণাধর্মী নানা কাজ করে।
CG/CB/SFS
(Visitor Counter : 123
পেট্রোলিয়ামওপ্রাকৃতিকগ্যাসমন্ত্রক
তরলীকৃত প্রাকৃতিক গ্যাস সংক্রান্ত নীতি
নয়াদিল্লি, ১৭ মার্চ, ২০২১
তরলীকৃত প্রাকৃতিক গ্যাস -র ব্যবহার ও বন্টন বাড়াতে সরকার এ ধরনের গ্যাস আমদানির বিষয়টিকে ‘ওপেন জেনারেল লাইসেন্সিং’ বা উদার লাইসেন্স প্রদান নীতির আওতায় নিয়ে এসেছে। এমনকি, এলএনজি টার্মিনালগুলিতে এবং প্রয়োজনীয় পরিকাঠামো গড়ে তুলতে সরকার ১০০ শতাংশ পর্যন্ত প্রত্যক্ষ বিদেশি বিনিয়োগের অনুমতি দিয়েছে। সরকার শহর-কেন্দ্রিক গ্যাস বন্টন ব্যবস্থা, গ্যাস গ্রিড নেটওয়ার্ক এবং এলএনজি-চালিত যানবাহনের ক্ষেত্রে এ ধরনের গ্যাসের ব্যবহার বাড়াতে একাধিক পদক্ষেপ নিয়েছে। ‘ওপেন জেনারেল লাইসেন্সিং’ নীতির আওতায় এলএনজি আমদানির বিষয়টি নির্ভর করে ক্রেতা ও বিক্রেতার মধ্যে চাহিদা ও যোগানের ওপর।
রাজ্যসভায় আজ এক লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
প্রধানমন্ত্রীরদপ্তর
প্রধানমন্ত্রী আগামীকাল মহারাষ্ট্র সফর করবেন
নান্দেদ-এ একলব্য আদর্শ আবাসিক বিদ্যালয় জাতির উদ্দেশ্যে উসর্গ করবেন
অজনি-পুনে ট্রেন এবং ভুসওয়াল-বান্দ্রা খান্দেশ এক্সপ্রেস ট্রেনের যাত্রা সূচনা করবেন
নয়াদিল্লি, ১৫ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল ১৬ ফেব্রুয়ারি মহারাষ্ট্রের যভৎমল এবং ধুলে সফর করবেন। তিনি রাজ্যের একগুচ্ছ উন্নয়নমূলক প্রকল্পের সূচনা করবেন।
যভৎমল-এ সফরকালে তিনি নান্দেদ-এ একটি একলব্য আদর্শ আবাসিক স্কুলের উদ্বোধন করবেন। এছাড়া প্রধানমন্ত্রী আবাস যোজনা -এর আওতায় ই-গৃহপ্রবেশ প্রকল্পে নির্বাচিত কয়েকজন সুবিধাপ্রাপকের হাতে বাড়ির চাবি তুলে দেবেন। অন্যদিকে ভিডিও লিঙ্কের মাধ্যমে প্রধানমন্ত্রী অজনি -পুনে ট্রেনের যাত্রা সূচনা করবেন। কেন্দ্রীয় সড়ক তহবিলের নির্মীয়মান কয়েকটি সড়ক নির্মাণ প্রকল্পের ভিত্তিপ্রস্তরও স্হাপন করবেন। এছাড়া মহারাষ্ট্র রাজ্য গ্রামীণ জীবন জীবিকা মিশনের অধীনে মহিলা স্বনির্ভর গোষ্ঠীগুলিকে শংসাপত্র/চেক প্রদান করবেন।
ধুলে-তে প্রধানমন্ত্রী পিএমকেএসওয়াই কর্মসূচির অধীনে লোয়ার পানাজারা মিডিয়াম প্রকল্পের উদ্বোধন করবেন। এই প্রকল্প থেকে ধুলে জেলার ২১টি গ্রামের ৭৫৮৫ হেক্টর জমিতে সেচের সুবিধা দেওয়া সম্ভব হবে। প্রধানমন্ত্রী এদিন সুলওয়াড়ে জামফল কানোলি উত্তোলন সেচ প্রকল্পের ভিত্তিপ্রস্তর স্হাপন করবেন। এই প্রকল্প রূপায়িত হলে তাপি নদী থেকে বর্ষার মরশুমে প্রায় ১২৪ দিন জল তুলে তা থেকে জেলার ১০০টি গ্রামের ৩৩ হাজার ৩৬৭ হেক্টর জমিতে সেচের ব্যবস্হা করা সম্ভব হবে।
প্রধানমন্ত্রী এদিন ধুলে শহরে অম্রুত প্রকল্পের আওতায় একটি জল সরবরাহের ব্যবস্হার ভিত্তিপ্রস্তর স্হাপন করবেন। অন্যদিকে ধুলে থেকে নারদানা এবং জলগাঁও থেকে মন্মাড পর্যন্ত তৃতীয় রেলপথের ভিত্তিপ্রস্তর স্হাপন করবেন। এছাড়াও ভিডিও লিঙ্কের মাধ্যমে তিনি ভুসওয়াল-বান্দ্রা খান্দেশ এক্সপ্রেস ট্রেনের যাত্রা সূচনা করবেন। প্রধানমন্ত্রী এদিন জলগাঁও থেকে উধানার মধ্যে ডবল লাইন এবং বৈদ্যুতিকীকরণের সূচনা করবেন।
CG/PB/NS
(Visitor Counter : 216
ক্রেতা, খাদ্যএবংগণবন্টনমন্ত্রক
কৃষকদের কাছ থেকে রেকর্ড পরিমাণ ২ লক্ষ ৫০ হাজার টন পেঁয়াজ সংগ্রহ
নয়াদিল্লি, ১৫ জুলাই, ২০২২
কেন্দ্র ২০২২-২৩ সালে মজুত রাখার জন্য কৃষকদের কাছ থেকে ২ লক্ষ ৫০ হাজার টন পেঁয়াজ সংগ্রহ করেছে। ২০২১-২২ সালের তুলনায় তা প্রায় ৫০ হাজার টন বেশি। পেঁয়াজ সংগ্রহে এটি হল সর্বকালীন রেকর্ড। চলতি রবি মরশুমে এই পেঁয়াজগুলি সংগ্রহ করা হয়। ভারতের জাতীয় কৃষি সমবায় বাজারজাতকরণ ফেডারেশন , কৃষক উৎপাদন সংস্থা -র মাধ্যমে মহারাষ্ট্র, গুজরাট ও মধ্যপ্রদেশের কৃষকদের কাছ থেকে এই পেঁয়াজ সংগ্রহ করেছে।
মূল্যবৃদ্ধি নিয়ন্ত্রণে রাখতে প্রয়োজনের সময় সরকারি সংস্থা বা রাজ্য ও কেন্দ্রশাসিত অঞ্চলগুলির মাধ্যমে খোলা বাজারে এই মজুত রাখা পেঁয়াজ ছাড়া হবে। যেসব রাজ্য বা শহরে পেঁয়াজের দাম চড়া হবে সেখানে এগুলি পাঠানোর লক্ষ্য নেওয়া হয়েছে।
গ্রাহকদের সাশ্রয়ী মূল্যে পেঁয়াজ সরবরাহ করার জন্য এ ধরনের ব্যবস্থা গ্রহণ করে সরকার। এপ্রিল থেকে জুন মাসের মধ্যে রবি মরশুমে দেশে পেঁয়াজের চাষ হয় যা দেশের ৬৫ শতাংশ চাহিদা পূরণ করে।
পেঁয়াজ চাষের পর ক্ষতির সমস্যা এড়াতে যথাযথভাবে সংরক্ষণ ও প্রক্রিয়াকরণে জোর দিয়েছে সরকার। চাষের পর উৎপাদনে ক্ষতি যতটা সম্ভব কম করার জন্য সরকার পড়ুয়া, গবেষক ও স্টার্ট-আপ ক্ষেত্রগুলিকে নীতি নির্ধারণ করতে বলেছে। পেঁয়াজের যথাযথ ব্যবহার নিশ্চিত করতে স্নাতক, স্নাতকোত্তর ও ডিপ্লোমা স্তরের পড়ুয়া, গবেষক এবং স্টার্ট-আপ সংস্থাগুলিকে কাজ করার জন্য একটি চ্যালেঞ্জ দেওয়া হয়েছে। সব কৃষি বিশ্ববিদ্যালয় ও কেন্দ্রীয় বিশ্ববিদ্যালয়কে এ বিষয়ে জানানো হয়েছে। যত বেশি সম্ভব মানুষকে এতে অংশ নেওয়ারও আহ্বান জানিয়েছে গ্রাহক বিষয়ক দপ্তর। আগ্রহীরা তাঁদের নাম নথিভুক্ত করতে পারবেন https://doca.gov.in/goc/ – এখানে।
(PG/PM/DM